b'\n_START_ARTICLE_\nShabbat\n_START_PARAGRAPH_\nAng Shabbat (Hebreo: \xd7\xa9\xd6\xb7\xd7\x81\xd7\x91\xd6\xb8\xd6\xbc\xd7\xaa\xe2\x80\x8e, "pahinga" o "pagtigil") o Shabbos (Yiddish: \xd7\xa9\xd7\x90\xd7\x91\xd6\xbc\xd7\xa2\xd7\xa1) ay ang araw ng pahinga sa Hudaismo \xc2\xa0\xe2\x80\x93 na ikapitong araw ang panahon ng pamamahinga o pagtigil sa pagtatrabaho o paghahanap-buhay \xc2\xa0\xe2\x80\x93 na sinisimbolo ang ikapitong araw sa Henesis, pagkatapos ng anim na araw ng paglikha. Sa kalendaryong Ebreo, nagmumula ang Sabado sa paglubog ng araw sa Biyernes ng pangkaraniwang kalendaryo at nagtatapos sa pagtanaw ng unang tatlong bituin sa Sabado nang gabi. Ito ang ikapitong araw sa linggong Hudyo na mula sa paglubog ng araw ng Biyernes hanggang paglubog ng araw ng Sabado, na itinuturing na isang banal na araw na hindi pinahihintulutan ang anumang paggawa o pagtatrabaho.\n_START_SECTION_\nPinagmulan\n_START_PARAGRAPH_\nAng unang reperensiya ng Shabbath o Sabbath na hindi mula sa Bibliya ay natagpuan sa isang ostracon na nahukay sa Mesad Hashavyahu na pinetsahan noong 630 BCE._NEWLINE_Sa mga teoriyang isinulong hinggil sa pinagmulan ng Shabbat sa Hudaismo, isinulong ng Universal Jewish Encyclopedia ang teoriya ng tulad ng Asiryologong si Friedrich Delitzsch na ang Shabbat ay orihinal na lumitaw mula sa siklong pangbuwan na naglalaman ng apat na linggo na nagtatapos sa Shabbat at isa o dalawang mga hindi binibilang na araw kada buwan. Ang isang rekonstruksiyon ng isang nasirang tableta ay tila naglalarawan ng isang bihirang pinatutunayang salitang Sapattu\xe1\xb5\x90 o Sabattu\xe1\xb5\x90 bilang buong buwan. Ang salitang ito ay kognato ay isinama sa Hebreong Shabbat. Ito ay itinuturing na isang anyo ng Sumeryong sa-bat ("gitnang pahinga") na pinatutunayan sa wikang Akkadiano bilang um nuh libbi ("araw ng gitnang pahinga"). Ayon kay Marcello Craveri, ang Hebreong Shabbat o Sabbath "ay halos tiyak na hinango mula sa Babilonyong Shabattu, ang pista ng buong buwan ngunit ang lahat ng bakas ng gayong pinagmulan ay nawala, na itinuro ng mga Hebreo na mula sa isang alamat ng Bibliya." Ang konklusyong ito ay isang kontekstuwal na restorasyon ng isang nasirang tableta ng salaysay ng paglikha sa Enuma Elish na mababasang\xc2\xa0: "Ang [Sa]bbath ay sasalubungin mo, gitnang[buwan]an. " (Tingnan din ang Kalendaryong Babilonyo)'